**Ministru kabineta noteikumu projekts „Grozījumi Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta 3.1 un ceturto daļu un likumu „Par valsts budžetu 2017.gadam”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Sagatavotais noteikumu projekts attiecas uz dabas resursu, lauksaimnieciskās ražošanas un pārstrādes politikas jomu.Pašlaik spēkā ir Ministru kabineta 2013.gada 17.decembra noteikumi Nr.1524 „Noteikumi par valsts atbalstu lauksaimniecībai” (turpmāk – noteikumi Nr.1524).Saskaņā ar Lauksaimniecības un lauku attīstības likuma 5.panta 3.1 un ceturto daļu valsts budžetā katru gadu subsīdiju veidā paredz valsts atbalstu lauksaimniecības attīstībai no gada pamatbudžeta kopējiem izdevumiem, kas tiek segti no dotācijām vispārējiem ieņēmumiem, atskaitot iemaksas Eiropas Savienības budžetā.2017.gadam Zemkopības ministrijas budžeta apakšprogrammā 21.01.00 „Valsts atbalsts lauksaimniecībai un lauku attīstībai” valsts atbalstam subsīdiju veidā paredzētais finansējums ir 8 723 490 *euro*.Ievērojot Nacionālajā attīstības plānā 2014.–2020.gadam lauksaimniecības nozarei izvirzītās prioritātes, noteikumu projektā ir noteikti atbalsta pasākumi un to īstenošanai nepieciešamais finansējums.Noteikumu projekta 1.punktā ir mainīts noteikumos Nr.1524 noteiktais iesniegumu iesniegšanas datums no kārtējā gada 15.februāra uz 1.martu. Ņemot vērā līdzšinējo pasākumu efektivitāti, valsts atbalsta līmeni un valsts ekonomisko situāciju, lauksaimniekiem ļoti būtisks valsts atbalsts ir jomās, kas stimulētu lauksaimnieka dzīvotspēju un konkurētspēju. Tāpēc saskaņā ar noteikumu projekta 2.punktu pieejamais finansējums galvenokārt novirzīts lauksaimniecības produktu ražotājiem šādiem pasākumiem:1) lopkopības attīstībai – 5 786 473 *euro*;2) augkopības attīstībai – 614 522 *euro*;3) starptautiskai un savstarpējai sadarbībai – 701 920 *euro*;4) tirgus veicināšanai – 354 530 *euro*;5) nacionālās pārtikas kvalitātes shēmas veicināšanai – 479 650 *euro*;6) iepriekšējā gadā uzsākto atbalsta pasākumu izpildes finansēšanai – 786 395 *euro*.2017.gadā uz atbalsta saņemšanu var pretendēt fiziska vai juridiska persona.Noteikumu projekta 3. punktā ir svītrota prasība šķirnes lauksaimniecības dzīvnieku audzētāju organizācijai (turpmāk – organizācija) pēc statusa piešķiršanas darboties ciltsdarba jomā vismaz vienu gadu, jo minētā tiesību norma, organizācijai pēc statusa iegūšanas, ierobežo iespēju saņemt valsts atbalstu un stiprināt savu kapacitāti vēl vienu gadu. Organizācijas statusu iegūst saskaņā ar Ministru kabineta 2011.gada 12.jūlijā noteikumiem Nr.567 “Noteikumi par šķirnes lauksaimniecības dzīvnieku audzētāju organizāciju atbilstības kritērijiem un šķirnes lauksaimniecības dzīvnieku audzētāju organizācijas statusa piešķiršanas kārtību”. Šo noteikumu 13.2. apakšpunktā ir noteikts, ka organizācijai statusu piešķir, ja tā vismaz vienu gadu darbojas konkrētās lauksaimniecības dzīvnieku sugas un šķirnes audzēšanas un izkopšanas jomā.Ciltsgrāmatā uzņemtiem dzīvniekiem ir jābūt augstvērtīgiem tīršķirnes dzīvniekiem, kas valstī audzējamo dzīvnieku populācijā veido tīršķirnes dzīvnieku citskodolu. Lai organizācija varētu veidot un uzturēt ciltsgrāmatu ar dzīvniekiem, kuru izcelsmes dati ir ticami, noteikumu projekta 4., 7., 8. un 9. punktā ir paredzēts atbalsts piena šķirņu govju un zīdītājgovju DNS analīžu kopējo izmaksu segšanai un tā saņemšanas kārtība.Noteikumu projekta 5. un 6. punktā ir palielināts maksājums par vienu mēnesī veikto pārraudzības analīzi piena šķirņu govju un kazu pienam par 0,02 *euro*, jo piena laboratorijām minēto analīžu izmaksas 2016.gadā, salīdzinot ar 2014.gadu, ir pieaugušas par 5,2 procentiem.Organizācija, lai novērtētu dzīvnieku ģenētisko vērtību apseko konkrētus dzīvniekus nevis visu ganāmpulku. Lai tiesību norma būtu skaidra un nepārprotama, noteikumu 10.punktā ir redakcionāli precizēta tiesību norma.Lai būtu iespējams iegūt un ataudzēt pēc iespējas ģenētiski augstvērtīgākus kumeļus, noteikumu projekta 11. un 12. punktā ir pilnveidotas prasības atbalsta saņemšanai par augstvērtīgu sertificētu šķirnes vaislas ērzeli. Noteikumu projekta 14. un 15. punktā ir palielināts maksājums par dzīvnieku zvērkopības un truškopības nozarei, lai organizācijas veicinātu ganāmpulku ciltskodolus veidot no Latvijā ataudzētiem vaislas dzīvniekiem. Tā kā strauskopības nozarē nav organizācijas, kurai piešķirts lauksaimniecības dzīvnieku audzētāju organizācijas statuss un nav apstiprinātas ciltsdarba programmas, noteikumu projekta 13., 16., 18. un 45. punktā ir svītrots atbalsts strauskopībai.Noteikumu projekta 17. punktā noteikumi Nr.1524 ir papildināti ar tiesību normu, kas nosaka atbalsta saņemšanas prasības briežkopībā par DNS analīzēm.Noteikumos Nr.1524 atbalstu dzīvnieku darbaspēju un ģenētiskās kvalitātes popularizēšanas pasākumu organizēšanai piešķir vienai nozares organizācijai, kuros iespēja piedalīties ir visām nozarē strādājošām organizācijām, tā nodrošinot minēto pasākumu kvalitāti un apmeklētību. Lai administrēšanas procesā, nerastos pārpratumi, noteikumu projekta 19. punktā redakcionāli precizēta tiesību norma par atbalsttiesīgo pretendentu.Noteikumu projekta 20. punktā ir palielināts atbalsta maksājums par 0,011 eiro, lai nodrošinātu datubāzē reģistrēto liellopu un zirgu datu ticamību un maksimāli mazinātu kļūdu iespējamību.Ņemot vērā esošo situāciju ar Āfrikas cūku mēra (turpmāk – ĀCM) izplatības ierobežošanas pasākumu veikšanu, tostarp Eiropas Komisijas lēmumā noteikto aizliegumu par nepārstrādātu cūku sugas dzīvnieku blakusproduktu izvešanu no Latvijas uz citām Eiropas Savienības dalībvalstīm (piem., Lietuva, Igaunija, Polija), visu cūku sugas dzīvnieku izcelsmes blakusproduktu savākšana no kautuvēm un gaļas pārstrādes uzņēmumiem, kas atrodas Āfrikas cūku mēra skartajā II un III zonā, kā arī pārstrāde ir jāveic Latvijā. Šāda noteiktā nosacījuma dēļ pakalpojuma izmaksas ir nesamērīgi augstas. Ņemot vērā minēto, noteikumu projekta 21., 46. un 47. punktā ir noteikts valsts atbalsts par Āfrikas cūku mēra skartajā II un III zonā nošķirtu, šķirotu un attīrītu cūku sugas dzīvnieku izcelsmes 3.kategorijas blakusproduktu savākšanu, transportēšanu un pārstrādi.2016.gada 19.februārī stājās spēkā grozījumi Ministru kabineta 2014.gada 15.jūlijā noteikumos Nr.393 “Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība”, kuros ir noteikts, ka medus bišu saimju īpašnieks vai turētājs katru gadu līdz maija un novembra beigām datu centram iesniedz informāciju par bišu saimēm (stropiem) pēc stāvokļa attiecīgā gada 1. maijā un 1. novembrī. Atbilstoši minētajiem grozījumiem, noteikumu projekta 22., 23. un 48. punktā ir precizēts bišu saimju skaita noteikšanas stāvokļa datums no kārtējā gada 1.janvāra uz iepriekšējā gada 1.novembri.Organizācijas par dzīvnieku atbilstīgu ģenētisko resursu šķirnes aprakstam ievada Lauksaimniecības datu centra elektroniskajā datu ievades sistēmā un šī informācija Lauku atbalsta dienestam ir pieejama. Lai pretendentam mazinātu administratīvo slogu, noteikumu projekta 24.punktā ir svītrota prasība par minētā atzinuma pievienošanu iesniegumam.Noteikumu projekta 25.punktā ir konkretizēts atzinuma par dzīvnieka atbilstību ģenētisko resursu šķirņu aprakstam izsniegšanas periods.Noteikumu projekta 26. un 27. punktā ir precizēti pārskatu iesniegšanas datumi.Noteikumu projekta 28. punktā ir noteikts, ka augu aizsardzības dienests kontrolē visus noteikumu Nr.1524 151. punktā minēto subsidēto pakalpojumu rezultātus un to neatbilstības gadījumā pieprasa samaksu par pakalpojumu no sēklaudzētājiem.Noteikumu projekta 29. punktā ir svītrota atsauce uz iepriekš svītrotu noteikumu Nr.1524 172.3. apakšpunktu. Atbilstoši noteikumu projekta 1.punktā noteiktajam finansējumam un faktiskajam atbalsta tirgus veicināšanai administrēšanas procesam, noteikumu projekta 30., 31., 32., 33., 34., 35., 36., 37., 38., 39., 40., 41. un 42. punktā precizēta atbalsta līguma summa, intensitāte un atbalsta piešķiršanas un izmaksāšanas prasības.Ministru kabineta 2014.gada 12.augusta noteikumi Nr.461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība” nosaka prasības bioloģiskās lauksaimniecības shēmas operatoram un minimālos ieņēmumus par realizētajiem produktiem, kurus apliecina bioloģiskās kontroles institūcija. Lai samazinātu administratīvo slogu, kā arī nodrošinātu, ka izmaksājamā atbalsta summa nepārsniedz ieņēmumus no realizētās produkcijas shēmā, noteikumu projekta 43. punktā ir noteikts, ka ieņēmumus apliecinošos dokumentus Lauku atbalsta dienestā iesniedz pretendenti.Noteikumu projekta 44.punktā ir precizēta redakcija, atbilstoši noteikumu projekta 43. punktā lietotam saīsinājumam.Lai saglabātu kultūraugu genofondu un nodrošinātu nepieciešamās šķirnes identitātes pārbaudes, noteikumu projekta 49. punktā ir palielināts pārbaudāmo šķirņu vienību skaits.Minētie grozījumi noteikumos Nr.1524 ļaus plānveidīgi apgūt valsts atbalstam piešķirtos finanšu līdzekļus 2017.gadā. |
| 3. | Projekta izstrādē iesaistītās institūcijas | Zemkopības ministrija, Lauku atbalsta dienests un Lauksaimniecības datu centrs. |
| 4. | Cita informācija | Ja atbalsta pretendents uz atbalstu pretendē pirmo reizi, tam jāreģistrējas Lauku atbalsta dienesta klientu reģistrā saskaņā ar Ministru kabineta 2014.gada 30.septembra noteikumiem Nr.599 „Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020.gada plānošanas periodā”. Saskaņā ar Lauksaimniecības un lauku attīstības likuma 5.panta 3.1 un ceturto daļu ir izdoti noteikumi par valsts atbalstu lauksaimniecībai un tā piešķiršanas kārtību, paredzot, ka atbalsts tiek maksāts 100 % no valsts budžeta līdzekļiem. Ar šiem normatīvajiem aktiem var iepazīties Zemkopības ministrijas tīmekļvietnē http://www.zm.gov.lv sadaļā >[Valsts atbalsts](http://www.zm.gov.lv/?sadala=2)> Lauksaimniecība un [lauku attīstība](http://www.zm.gov.lv/?sadala=902) > Nacionālās subsīdijas. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu, – aptuveni 4500 valsts atbalsta saņēmēju, 2 zinātniskās institūcijas, 15 šķirnes dzīvnieku audzētāju organizāciju un 9 lauksaimnieku nevalstiskās organizācijas. |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 8 723 490 |   0 | – 3000 | – 3000 | – 3000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 8 723 490 |   0 | – 3000 | – 3000 | – 3000 |
| 1.2. valsts speciālais budžets | 0 |   0 | 0 | 0 | 0 |
| 1.3. pašvaldību budžets | 0 |   0 | 0 | 0 | 0 |
| 2. Budžeta izdevumi: | 8 723 490 |   0 | – 3000 | – 3000 | – 3000 |
| 2.1. valsts pamatbudžets | 8 723 490 |   0 | – 3000 | – 3000 | – 3000 |
| 2.2. valsts speciālais budžets | 0 |   0 | 0 | 0 | 0 |
| 2.3. pašvaldību budžets  | 0 |   0 | 0 | 0 | 0 |
| 3. Finansiālā ietekme: | 0 |   0 | 0 | 0 | 0 |
| 3.1. valsts pamatbudžets | 0 |   0 | 0 | 0 | 0 |
| 3.2. speciālais budžets | 0 |   0 | 0 | 0 | 0 |
| 3.3. pašvaldību budžets  | 0 |   0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  X |   0 | 0 | 0 | 0 |
|   0 | 0 | 0 | 0 |
|   0 | 0 | 0 | 0 |
| 5. Precizēta finansiālā ietekme: |  X |   0 | 0 | 0 | 0 |
| 5.1. valsts pamatbudžets |   0 | 0 | 0 | 0 |
| 5.2. speciālais budžets |   0 | 0 | 0 | 0 |
| 5.3. pašvaldību budžets  |   0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Saskaņā ar likumu “Par valsts budžetu 2017.gadam” un likumu “Par vidēja termiņa budžeta ietvaru 2017., 2018. un 2019. gadam” Zemkopības ministrijas budžeta apakšprogrammā 21.01.00 “Valsts atbalsts lauksaimniecības un lauku attīstībai” 2017. gadam ir ieplānots finansējums 8 723 490 *euro*, 2018.gadam – 8 720 490 *euro* un 2019.gadam – 8 720 490 *euro* apmērā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekta īstenošana neietekmē valsts budžetu, jo nosaka kārtību, kādā tiek piešķirts likumā „Par valsts budžetu 2017.gadam” Zemkopības ministrijas budžeta apakšprogrammā 21.01.00 „Valsts atbalsts lauksaimniecībai un lauku attīstībai” valsts atbalstam apstiprinātais finansējums, kas 2017.gadā ir paredzēts 8 723 490 *euro* apmērā. |

*Anotācijas IV un V sadaļa – projekts šo jomu neskar*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu lauksaimnieku nevalstiskās organizācijas un zinātniskās institūcijas ir informētas, nosūtot noteikumu projektu elektroniski. |
| 2. | Sabiedrības līdzdalība projekta izstrādē | Noteikumu projekta izstrādē iesaistījās Lauksaimniecības Organizāciju sadarbības padome un šķirnes dzīvnieku audzētāju organizācijas – Latvijas Zirgaudzētāju biedrība, Latvijas Šķirnes zirgu audzētāju asociācija, Latvijas Šķirnes dzīvnieku audzētāju savienība, Cūku Ciltsdarba centrs, SIA Agrosels, Latvijas Aitu audzētāju asociācija, Latvijas Sīkdzīvnieku audzētāju biedrība “Trusis un citi”, Latvijas Gaļas liellopu audzētāju asociācija, Latvijas Holšteinas šķirnes lopu audzētāju asociācija, šķirnes saglabāšanas apvienība “Zilā govs”, Latvijas Zvērkopju asociācija, Savvaļas Dzīvnieku audzētāju asociācija, Latvijas Šķirnes trušu audzētāju asociācija, Latvijas Kazkopības biedrība un Latvijas Biškopības biedrība. |
| 3. | Sabiedrības līdzdalības rezultāti | Noteikumu projekts apspriests Zemkopības ministrijas un šķirnes lauksaimniecības dzīvnieku audzētāju organizāciju 2016.gada 7.novembra sanāksmē. Lauksaimnieku nevalstisko organizāciju un Lauku atbalsta dienesta sniegtie priekšlikumi ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Zemkopības ministra J.Dūklavs

14.02.2017. 15:21

1945

B.Ingiļāvičute

67027661, Biruta.Ingilavicute@zm.gov.lv